Ερρίκος της Έσσης και παρά τω Ρήνω

Ο **Ερρίκος** (γερμ. *Heinrich von Hessen und bei Rhein*, 28 Νοεμβρίου 1838 - 16 Σεπτεμβρίου 1900) του Οίκου της Έσσης-Ντάρμστατ ήταν πρίγκιπας και στρατηγός του ιππικού της Έσσης και παρά τω Ρήνω.

## Βιογραφία
Ο *Ερρίκος Λουδοβίκος Γουλιέλμος Αδαλβέρτος Βλαδίμηρος Αλέξανδρος* ήταν το δεύτερο παιδί και ο δευτερότοκος γιος του Κάρολου της Έσσης και παρά τω Ρήνω και της Ελισάβετ των Χοεντσόλλερν, κόρης του Γουλιέλμου της Πρωσίας. Μεγαλύτερος αδελφός του ήταν ο Λουδοβίκος Δ΄ της Έσσης.

Ο Ερρίκος σπούδασε στο Γκέτινγκεν και του Γκίσσεν και εισήλθε στο στρατό της Έσσης ως υπολοχαγός το 1854. Από το 1869 ήταν αρχηγός του πρωσικού στρατού. Πολέμησε στον Α΄ Πόλεμο του Σλέσβιχ, τον Αυστροπρωσικό Πόλεμο και τον Γαλλοπρωσικό Πόλεμο.

Από το 1879 έγινε διοικητής του 25ου τμήματος του Μεγάλου Δουκάτου της Έσσης και λίγο αργότερα ο υπολοχαγός. Στις 21 Αυγούστου 1884 έλαβε τον βαθμό του *γενικού διοικητή* και δύο χρόνια αργότερα στις 18 Σεπτεμβρίου 1886 προήχθη σε στρατηγό του ιππικού. Αποσύρθηκε από το ιππικό ως στρατηγός το 1892 και εγκαταστάθηκε στο Μόναχο. Από το 1881 μέχρι το τέλος του ήταν μέλος του Γαιοκτημόνων (*Landstände*) της Έσσης.

## Οικογένεια
Στις 25 Φεβρουαρίου 1878 νυμφεύτηκε μοργανατικά την Καρολίνε Βίλιχ φον Παίλνιτς (1848 - 1879), η οποία έλαβε τον τίτλο της *[[Βαρόνος|βαρόνης]] του [[Νίντα (ποταμός)|Νίντα]]*. Απεβίωσε μετά τη γέννηση του μοναδικού παιδιού τους:
* Καρλ (1879 - 1920), Κόμης του Νίντα.

Ο Ερρίκος νυμφεύτηκε για δεύτερη φορά το 1892, επίσης μοργανατικά, με την Εμιλί Χρσικ ντε Τόπουσκα (1868 - 1961), που έλαβε τον τίτλο της *βαρόνης του Ντόρνμπεργκ*. Είχαν έναν γιο: 
* Έλιμαρ (1893 - 1917), Βαρόνος του Ντόνμπεργκ, απεβίωσε σε ατύχημα.

## Πρόγονοι

## Διακρίσεις
Έλαβε διάφορα μετάλλια ταγμάτων και διακρίσεων:

* Μεγάλο Δουκάτο της Έσσης:
** *Μεγαλόσταυρος του Τάγματος του [[Λουδοβίκος Α΄ της Έσσης-Ντάρμστατ|Λουδοβίκου]]*
** *Μεγαλόσταυρος της Αξίας του Τάγματος του [[Φίλιππος Α΄ της Έσσης|Φιλίππου του Μεγαλόψυχου]]*
** *Στρατιωτικός Σταυρός της Αξίας*
* Εκλεκτοράτο της Έσσης-Κάσσελ:
** *Ιππότης του Χρυσού Λέοντος*
* Δουκάτο του Άνχαλτ:
** *Μεγαλόσταυρος του Τάγματος του [[Αλβέρτος η Άρκτος|Αλβέρτου της Άρκτου]]*
* Μεγάλο Δουκάτο της Βάδης:
** *Ιππότης του Πριγκιπικού Οίκου του Τάγματος της Πίστεως*
** *Ιππότης του Τάγματος του [[Βερθόλδος Α΄ του Τσέρινγκεν|Βερθόλδου Α΄]]*
* Βασίλειο της Βαυαρίας:
** *Ιππότης του Τάγματος του Αγίου Ουμβέρτου*
* Δουκάτο του Μπράουνβαϊγκ:
** *Μεγαλόσταυρος του Τάγματος του [[Ερρίκος ο Λέων|Ερρίκου του Λέοντος]]*
* Δουκάτο του Μεκλεμβούργου:
** *Μεγαλόσταυρος του Τάγματος του Βενδικού Στέμματος*
** *Στρατιωτικός Σταυρός της Αξίας, 2ης Τάξης ([[Σβερίν]])*
* Βασίλειο της Πρωσίας:
** *Σταυρός του Ιππότη του Τάγματος του [[Οίκος των Χοεντσόλερν|Οίκου Χοεντσόλλερν]] με Ξίφη*
** *Σταυρός και Άστρο του Διοικητή του Τάγματος του Οίκου των Χοεντσόλλερν με Ξίφη*
** *[[Σιδηρούς Σταυρός]]*
** *Ιππότης του Τάγματος του Μαύρου Αετού*
** *Μεγαλόσταυρος του Τάγματος του Κόκκινου Αετού*
** *Σταυρός του Τάγματος Περί Αξίας (Pour le Mérite)*
* Ρουμανικά Ηνωμένα Πριγκιπάτα:
** *Σταυρός του Τάγματος του Άστρου της Ρουμανίας*
* Ρωσική Αυτοκρατορία:
** *Ιππότης του Τάγματος του Αγίου Ανδρέα*
** *Ιππότης του Τάγματος του [[Αλέξανδρος Νιέφσκι|Αγίου Αλεξάνδρου Νιέφσκυ]]*
** *Ιππότης του [[Τάγμα του Λευκού Αετού (Πολωνία)|Τάγματος του Λευκού Αετού]]*
** *Ιππότης του [[Τάγμα της Αγίας Άννας|Τάγματος της Αγίας Άννας]]*
** *Ιππότης του [[Τάγμα του Αγίου Γεωργίου|Τάγματος του Αγίου Γεωργίου]]*
* Ηνωμένο Βασίλειο:
** *Τιμητικό Μεγαλόσταυρος του Τάγματος του Λουτρού*

## Βιβλιογραφικές αναφορές


## Πηγές
* geni.com
* Hessen und bei Rhein, Heinrich Ludwig Prinz von.

Κατηγορία:Οίκος της Έσσης